Държавен вестник, бр. 97, 2012 г., стр. 153

БРОЙ  97	
Д Ъ Р Ж А В Е Н  В Е С Т Н И К 	
СТР.  153  
преливни води от редица напорни водоеми или 
охлаждащи резервоари към бани, а представля­
ват интерес за ползване. За напълно рационално 
оползотворяване на ресурса от минерални води 
е възможно да се създаде правна възможност 
за използване и на такива води при минимални 
такси, без да се блокира ресурсът на съответния 
първоизточник. Категоризирането и таксите на 
отработените води може да бъде различно за 
отработени води с понижен температурен потен­
циал без промяна на хидрохимичните качества 
и за отработени води с понижен температурен 
потенциал и с настъпила промяна на хидрохи­
мичните качества вследствие смесването им с 
пресни води и/или по-други причини.
4. Разрешителните за водовземане съдържат 
еднотипни задължения на ползвателя и не пред­
полагат гъвкавост при специфични условия в 
различните находища на минерални води.
5. В условията на разрешителните за водовзе­
мане се регламентира гратисен период от една 
година за изпълнение на задълженията на ползва­
теля да осигури изпълнението на водовземането, 
но в повечето случаи този период е недостатъчен 
за реализиране на инвестиционните намерения 
поради административни или други процедурни 
пречки. Тези обективни причини за забавяне не 
се отчитат от контролните органи при налагане 
на санкции или отнемане на разрешителни. 
6. Стопанисването на минералните води и 
съоръженията за водовземане се извършва от 
директора на съответната басейнова дирекция ос­
вен в случаите, когато водовземните съоръжения 
за минерални води и санитарно-охранителните 
им зони са включени в предмет на евентуална 
предоставена концесия за добив на минерал­
ни води. Липсата на инвестиции в ремонти и 
прекаптиране на съоръженията от страна на 
Басейновите дирекции лишава ползвателя в ре­
дица случаи от качествена услуга по доставяне и 
ползване на минералната вода, която той самият 
не може да извърши, тъй като не му е вменено 
като задължение със съответното разрешително 
за водовземане преоборудване и поддържане на 
ползваното съоръжение.
7. Когато находището на минерална вода 
е предоставено за управление и ползване на 
община, минералната вода и предоставените 
съоръжения се стопанисват от кмета на общи­
ната. Това задължение е непосилно за голяма 
част от общините. Необходимо е законодателят 
да предвиди механизъм подобни задължения да 
бъдат вменени на евентуалния водоползвател.
4.3. Предимства на концесионния режим
1. Концесионното правоотношение се отли­
чава с дълготрайност и гарантира стабилност и 
планиране на инвестицията от страна на кон­
цесионера за дълъг период от време. 
2. Концесия за добив се предоставя чрез про­
веждане на открита процедура при условията и 
по реда на Закона за концесиите. Концесионерите 
се определят при конкурсни правила, в условията 
на равнопоставеност, публичност и конкурент­
ност.  Изборът на концесионер се определя при 
най-добри предложени финансови условия за 
държавата. 
3. Концесионните плащания се определят при 
конкурсни условия, като годишното концесионно 
възнаграждение за 1 куб. м минерална вода не се 
променя независимо от промяната в пазарните 
условия, като остава в рамките на първоначално 
договореното. Размерът на годишното конце­
сионно плащане се определя на база реално 
ползваното количество минерална вода, но не 
по-малко от 80 на сто от предоставения ресурс.
4. Водовземните съоръжения за минерални 
води и санитарно-охранителните им зони са 
включени в предмета на предоставена концесия 
за добив на минерални води, същите се стопа­
нисват от концесионера и за негова сметка съ­
гласно одобрена от министъра на околната среда 
и водите програма за стопанисване, опазване и 
мониторинг, което гарантира поддържане в добро 
състояние и в изправност на тези съоръжения, 
за сметка на концесионера.
4.4. Недостатъци на концесионния режим
1. Предоставянето на концесия за добив на 
минерални води се предвижда при изрично ус­
тановени в ЗВ условия, когато водовземането е 
предназначено за: 1. бутилиране на натурална 
минерална вода и/или газирани и други напит­
ки, в състава на които се включва минерална 
вода; 2. извличане на ценни вещества; 3. други 
цели, когато по реда на чл. 47б при извърш­
ване на хидрогеоложки проучвания попътно е 
разкрита минерална вода. На практика поради 
изключително стриктните условия на законо­
дателството за бутилиране могат да се ползват 
само малка част от находища на минерални 
води със сравнително ограничен ресурс, които 
отговарят на определен качествен състав, под­
ходящ за питейно-битови нужди. Не е известно 
да е реализирана концесия за извличане на 
ценни вещества на територията на Република 
България. Една от причините е липса на ясна 
дефиниция на понятието „извличане на ценни 
вещества“. Отдаването на концесия за други 
цели, когато при извършване на хидрогеоложки 
проучвания попътно е разкрита минерална вода, 
е хипотеза, която регламентира редките случаи, 
при които могат да бъдат издавани разреши­
телни за изграждане на сондажи, разкриващи 
минерална вода.
2. При концесионния режим предоставянето 
на права се осъществява по изключително тро­
мава процедура, свързана с провеждането на 
т.нар. „подготвителни действия“ по см. на ЗК и 
ППЗК, включително: изготвяне на концесион­
ни анализи. Осъществяването на концесията е 
свързано със задълженията на концесионера за 
изграждане и поддържане със свои средства на 
инфраструктура и съоръжения за обществено 
ползване на свободните ресурси минерална вода, 
невключени в концесионния договор. 
3. Законодателят предвиди от едно находище 
да не бъде предоставяна повече от една концесия 
за бутилиране с аргументите, че експлоатацията 
на едно находище от различни концесионери ще